
VIŞINUL DE PE DEAL 

*S ăngeră sus pe deal sau arde? 

E rug aprins în jertfa lui? 

Ori poartă răni pe crengi şi joarde, 
jaf roşu poftei orişicui. 

Gemând, se frânge sub povară 
de purpură şi de rubin, 
şi-n orice mladă e-o vioară 
şi-n orice frunză un suspin. 

în revărsare de cascadă 
îşi toarnă roadele-n paner, 
când mâini flămânde vin şi-l pradă, 
surpându-i rănile din cer. 


Şi toţi dau buzna să se-nfrupte. 
Iar el se-mparte la drumari. 
Punând azur în ramuri rupte 
şi sânge-n vişinile mari... 


Şi, sus, urcat pe culme, pare 
un straniu vultur frânt din zbor, 
din moartea lui făcând, pe zare, 
ospăţ de sânge tuturor. 

Te las în urma mea să treci prin viaţă, 
cu piept de foc, ne-nvirisă §i semeaţă, 
văzând sub talpa ta cum se descheie 
văzduhul din ţâţâni de curcubeie. 

Tot ce n-am fost, fii tu, fără să sâiigeri. 
Tu fii triumf, când eu am fost înfi’ângeri, 
tu fii hanger, sunt frunză ce se zbate, 
sunt brumă eu, tu fii eternitate. 

Smulge-mă, carte, morţii §i durerii, 
sporeşte-mă cu trainice imperii, 

§i clipa mea, oloagă §i subţire, 
răzbună-mi-o, făcând-o nemurire! 

